CELEX: 62015CN0538
Language: et
Date: 2015-10-15 00:00:00
Title: Kohtuasi C-538/15: Eelotsusetaotlus, mille on esitanud Juzgado de Primera Instancia de Olot (Hispaania) 15. oktoobril 2015 – Francesc de Bolós Pi versus Urbaser, S.A.

21.12.2015   
            
            
               ET
            
            
               Euroopa Liidu Teataja
            
            
               C 429/12
            
         Eelotsusetaotlus, mille on esitanud Juzgado de Primera Instancia de Olot (Hispaania) 15. oktoobril 2015 – Francesc de Bolós Pi versus Urbaser, S.A.
   (Kohtuasi C-538/15)
   (2015/C 429/16)
   Kohtumenetluse keel: hispaania
   
      Eelotsusetaotluse esitanud kohus
   
   Juzgado de Primera Instancia de Olot
   
      Põhikohtuasja pooled
   
   
      Hageja: Francesc de Bolós Pi
   
      Kostja: Urbaser, S.A.
   
      Eelotsuse küsimused
   
   
               1.
            
            
               Kas ELTL artikliga 101 (koostoimes ELL artikliga 10 ja ELL artikli 4 lõikega 3) on kooskõlas õigusnormid (kuninga 7. novembri 2003. aasta dekreet nr 1373/2003, millega kiidetakse heaks procurador’ide tasumäärad), millega kehtestatakse procurador’i tasu alammäärad või -piirid, mida võib üksnes kuni 12 % ulatuses kas vähendada või suurendada, juhul kui riigi ametiasutused, sealhulgas kohtud, ei saa isegi erandlikel asjaoludel neist kõrvale kalduda?
            
         
               2.
            
            
               Kas nende õigusnormides ette nähtud tasumäärade kohaldamisel saab ettenähtud alammäärade kohaldamata jätmise eesmärgil pidada erandlikeks asjaoludeks seda, et tegelikult tehtud töö ja tasumäärade kohaldamisest tuleneva tasu summa vaheline suhe on äärmiselt ebaproportsionaalne?
            
         
               3.
            
            
               Kas kuninga dekreet nr 1373/2003 on kooskõlas ELTL artikliga 56?
            
         
               4.
            
            
               Kas kuninga dekreedi nr 1373/2003 puhul on täidetud direktiivi 2006/123/EÜ (1) artikli 15 lõikes 3 kehtestatud vajalikkuse ja proportsionaalsuse nõue?
            
         
               5.
            
            
               Kas Euroopa inimõiguste ja põhivabaduste kaitse konventsiooni artikkel 6 hõlmab õigust kaitsta end tõhusalt procurador’i tasu selliselt kindlaksmääramise vastu, millest tulenev summa on ebaproportsionaalselt suur ega vasta tegelikult tehtud tööle?
            
         
      (1)  Euroopa Parlamendi ja nõukogu 12. detsembri 2006. aasta direktiiv 2006/123/EÜ teenuste kohta siseturul (ELT L 376, lk 36).